**Lewis Peter Price** (født 19. juli 1984) er en walisisk tidligere fotballspiller.

Price har spilt flere landskamper for Wales.

Biografi
--------

### Klubblag

Lewis Price, som gikk på Ipswich Town sitt fotballakademi, skrev under på sin første profesjonelle fotballkontrakt med Ipswich i 2003. Han spilte sin første kamp for *the Tractor Boys* den 17. april 1004 i en ligakamp mot Gillingham. Han spilte bare denne kampen i 2003/04-sesongen, mens han i starten på 2004/05-sesongen fikk med seg 7 ligakamper og 2 cupkamper for Ipswich. I november 2004 ble han lånt ut til Cambridge United, og han debuterte for *the U's* den 20. november 2004 i en ligakamp mot Rushden & Diamonds. Totalt fikk han med seg 6 ligakamper for Cambridge før han returnerte til Ipswich i desember 2004. I siste del av 2004/05-sesongen spilte han 1 ligakamp for Ipswich. Den påfølgende sesongen fikk han bokført 25 ligakamper, mens han i 2006/07-sesongen stoppet på 34 ligakamper for klubben fra Suffolk. 

I juli 2007 ble Lewis Price solgt til Derby County. Price skrev under på en treårskontrakt med Derby, og han debuterte for *the Rams*, og i Premier League, den 26. desember 2007 mot Liverpool. 

Price ble høsten 2014 lånt ut fra Crystal Palace FC til Crawley Town FC ut 2014/2015-sesongen. Etter at kontrakten hans med Crystal Palace gikk ut sommeren 2015 meldte Price overgang til Sheffield Wednesday FC i juli samme år, hvor han skrev under på en ettårskontrakt.

### Landslag

Price debuterte på det walisiske landslaget den 16. november 2005 da Wales tapte 1-0 for Kypros. Dette var en privatkamp i Limassol, og Price spilte hele kampen. Hans neste landskamp kom 1. mars 2006 i en privatkamp mot Paraguay. Lewis Price startet på benken i dette oppgjøret, som endte 0-0, men ble byttet inn på bekostning av Paul Jones i det 66. spilleminutt. Hans tredje landskamp kom 10. november 2006 da Wales vant 3-1 over Kypros. Dette var en kvalifiseringskamp til EM i 2008, og Price spilte hele kampen. Den 17. oktober 2007 fikk han sin fjerde landskamp da Wales møtte San Marino. Denne kampen var også en kvalifiseringskamp for EM, og Price spilte hele kampen som Wales vant 2-1.

Den 6. februar 2008 spilte han sin femte landskamp da Wales møtte Norge i en privatkamp. Han startet kampen på benken, men ble byttet inn etter 45 minutter i en kamp som Wales vant 3–0. 

### Landslagskarriere for Wales

|
|  |
| Landskamp | Motstander | Tidspunkt | Arena | Sted | Resultat1 | Mål | Klubb | Kampreferat |
| 1 | Kypros | 2005-11-16 | Tsirion Stadium | Limassol | 0–1 | 0 | Ipswich Town | BBC |
| 2 | Paraguay | 2006-03-01 | Millennium Stadium | Cardiff | 0–0 | 0 | Ipswich Town | BBC |
| 3 | Kypros | 2006-10-11 | Millennium Stadium | Cardiff | 3–1 | 0 | Ipswich Town | BBC |
| 4 | San Marino | 2007-10-17 | Stadio Olimpico | Serravalle | 2–1 | 0 | Derby County | BBC |
| 5 | Norge | 2008-02-06 | Racecourse Ground | Wrexham | 3–0 | 0 | Derby County | BBC |

**Fotnote**

* 1 Wales sitt resultat er alltid nevnt først.

Referanser
----------

1. ↑   Diario AS, AS.com athlete ID price/22205[Hentet fra Wikidata]
2. ↑   Argentine Soccer Database, oppført som LEWIS PRICE, BDFA player ID 50919[Hentet fra Wikidata]
3. ↑   transfermarkt.com, Transfermarkt spiller-ID 13350, besøkt 9. oktober 2017[Hentet fra Wikidata]
4. ↑  BBC.com – Lewis Price: Crawley re-sign Crystal Palace goalkeeper (Publisert 16. januar 2015, besøkt 31. januar 2015)
5. ↑  Skysports.com – Goalkeeper Lewis Price arrives at Sheffield Wednesday (Publisert 10. juli 2015, besøkt 30. august 2015)

Litteratur
----------

* Rollin, Glenda & Rollin, Jack: *SKYSPORTS FOOTBALL YEARBOOK 2007-08* (side 486). Headline Book Publishing, London. ISBN 978-0-7553-1664-9

Eksterne lenker
---------------

* (en) Lewis Price – Transfermarkt Rediger på Wikidata

* (en) Lewis Price – national-football-teams.com Rediger på Wikidata

* (en) Lewis Price – WorldFootball.net Rediger på Wikidata

* (en) Lewis Price – Soccerbase.com Rediger på Wikidata

* (en) Lewis Price – EU-Football.info Rediger på Wikidata

* (en) Lewis Price – FBref Rediger på Wikidata

* (es) Lewis Price – as.com Rediger på Wikidata